NORAKSTS

|  |  |
| --- | --- |
| 27.04.2017. | Nr.5/12 |

**GROZĪJUMI JELGAVAS PILSĒTAS DOMES 2010.GADA 28.OKTOBRA LĒMUMĀ Nr.12/9 “JELGAVAS PILSĒTAS PAŠVALDĪBAS IESTĀDES “SPORTA SERVISA CENTRS” SNIEGTO MAKSAS PAKALPOJUMU CENRĀŽA APSTIPRINĀŠANA”**

(ziņo I.Škutāne)

**Atklāti balsojot: PAR – 11** (A.Rāviņš, R.Vectirāne, A.Rublis, J.Strods, V.Ļevčenoks, M.Buškevics, I.Jakovels, S.Šalājevs, V.Grigorjevs, D.Olte, R.Šlegelmilhs), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 6.punktu, 21.panta pirmās daļas 14.punkta “a” un “g” apakšpunktu un Ministra kabineta 2010.gada 8.jūnija noteikumiem Nr.515 “Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”,

**JELGAVAS PILSĒTAS DOME NOLEMJ:**

1. Izdarīt Jelgavas pilsētas domes 2010.gada 28.oktobra lēmumā Nr.12/9 “Jelgavas pilsētas pašvaldības iestādes “Sporta servisa centrs” sniegto maksas pakalpojumu cenrāža apstiprināšana” grozījumus un papildināt lēmuma nosaukumu un 1.punktu pēc vārdiem “Sporta servisa centrs” ar vārdiem “un tās pārraudzībā esošo izglītības iestāžu”.
2. Izdarīt Jelgavas pilsētas domes 2010.gada 28.oktobra lēmuma Nr.12/9 “Jelgavas pilsētas pašvaldības iestādes “Sporta servisa centrs” sniegto maksas pakalpojumu cenrāža apstiprināšana” pielikumā šādus grozījumus:
   1. papildināt lēmuma pielikuma nosaukumu pēc vārdiem “Sporta servisa centrs” ar vārdiem “un tās pārraudzībā esošo izglītības iestāžu”;
   2. izteikt lēmuma pielikuma 1.punktu šādā redakcijā:

“**1. Jelgavas pilsētas pašvaldības iestādes “Sporta servisa centrs” maksas pakalpojumi”**;

* 1. papildināt lēmuma pielikumu ar 1.1 punktu šādā redakcijā”:

**“1.1 Jelgavas pilsētas pašvaldības profesionālās ievirzes un interešu izglītības iestādes “Jelgavas Bērnu un jaunatnes sporta skola” maksas pakalpojumi**

|  |  |  |  |
| --- | --- | --- | --- |
| **Nr.p.k.** | **Pakalpojuma veids** | **Mērvienība** | **Cena bez PVN, *euro*** |
| 1.11. | Cīņas zāles noma | 1 stunda | 11,21 |
| 1.12. | Vingrošanas zāles noma | 1 stunda | 4,71 |
| 1.13. | Airu laivas novietošana airēšanas bāzes piestātnē | 1 mēnesis | 16,16 |
| 1.14. | Motorlaivas novietošana airēšanas bāzes piestātnē | 1 mēnesis | 25,85 |
| 1.15. | Kutera novietošana airēšanas bāzes piestātnē | 1 mēnesis | 42,00 |

3. Lēmums stājas spēkā 2017.gada 1.maijā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

2017.gada 27.aprīlī